Foto’s: Riana en Bobby maak skoonskip by die Ghoema-toekenningsBobby van Jaarsveld Riana Nel en Bobby van Jaarsveld het tydens Dinsdagaand se Ghoema-toekennings die pryse behoorlik ingeryg. Nel het met vier toekennings weggestap: vrouekunstenaar van die jaar, beste pop-album deur ŉ vrouekunstenaar vir Die regte tyd, beste liedjieskrywer en beste verkoper. Onder die mans was Van Jaarsveld die groot wenner met drie toekennings: album van die jaar vir Maak ŉ wens, manskunstenaar van die jaar en beste pop-album deur ŉ manskunstenaar. Adam is aangewys as groep van die jaar en hul liedjie, “Sal oorlog vir jou maak”, is as liedjie van die jaar aangewys. Riana Nel Steve Hofmeyr het toekennings ontvang vir beste musiekvideo vir “Sit die ligte aan” en beste kontemporêre album deur ŉ manskunstenaar vir Toeka 3.Laurika Rauch is vereer vir haar lewenslange bydrae tot die Afrikaanse musiekbedryf terwyl Mynie Grové die Baanbreker-toekenning ontvang het. Riana Nel, Bobby van Jaarsveld, Elizma Theron, Nadine, Adam, Dewald Wasserfall en Nicholis Louw was van die kunstenaars wat tydens die glansgeleentheid in die Staatsteater opgetree het. Hier volg die volledige lys van wenners. Nog foto’s volg onderaan die berig. ALBUM VAN DIE JAAR Bobby van Jaarsveld – Maak ’n wens MANSKUNSTENAAR VAN DIE JAAR Bobby van Jaarsveld BESTE POP-ALBUM DEUR ‘N MANSKUNSTENAAR Bobby van Jaarsveld – Maak ’n wens VROUEKUNSTENAAR VAN DIE JAAR Riana Nel BESTE POP-ALBUM DEUR ‘N VROUEKUNSTENAAR Riana Nel – Die regte tyd BESTE LIEDJIESKRYWER Riana Nel BESTE KONTEMPORêRE ALBUM DEUR ‘N MANSKUNSTENAAR Steve Hofmeyr – Toeka 3 BESTE MUSIEKVIDEO Steve Hofmeyr – “Sit die ligte aan” GROEP VAN DIE JAAR Adam BESTE LIEDJIE VAN DIE JAAR Hugo Ludik/Joe Foster/Johan C Venter – “Sal oorlog vir jou maak” (opgeneem deur Adam) NUWELING VAN DIE JAAR Vegas BESTE KONTEMPORêRE ALBUM DEUR ‘N VROUEKUNSTENAAR Laurika Rauch – Wals, wals Willemien BESTE ALBUM DEUR ‘N DUO OF GROEP (POP/KONTEMPORêR) Eden – Nooit oud raak nie BESTE GEESTELIKE ALBUM Hennie Maritz & KrissTel – Duis:Lig 2 BESTE KINDER-ALBUM OF -DVD Hanna Grobler en Hendri Myburgh – Buster die Brak – Almal het ’n gawe (DVD) Die MK-toekenning vir BESTE ALTERNATIEWE ALBUM Die Heuwels Fantasties – Ja.Nee.Lekker BESTE BOEREMUSIEK-ALBUM Die Penkoppe – Lekker man lekker BESTE HUMOR-ALBUM Wicus van der Merwe – Popster BESTE INSTRUMENTALE ALBUM CH2 Guitar Duo – Soos in die ou dae BESTE VERVAARDIGER Juan “Floors” Oosthuizen